| **Shinzō Abe安倍 晋三** |
| --- |
|  |
| Gimė | 1954 m. rugsėjo 21 d.Nagatas, Jamagučio prefektūra, Japonija |
| Mirė | 2022 m. liepos 8 d. (67 metai)Kašihara, Naros prefektūra, Japonija |
| Tautybė | japonas |
| Tėvas | Šintaro Abė |
| Motina | Joko Kiši |
| Sutuoktinis (-ė) | Akie Abė |
| Japonijos ministras pirmininkas |
| Ėjo pareigas | 2012 m. gruodžio 26 d. – 2020 m. rugsėjo 16 d. |
| Ankstesnis | Jošihiko Noda |
| Vėlesnis | Jošihide Suga |
| Japonijos ministras pirmininkas |
| Ėjo pareigas | 2006 m. rugsėjo 26 d. – 2007 m. rugsėjo 26 d. |
| Ankstesnis | Džiuničiro Koidzumis |
| Vėlesnis | Jasuo Fukuda |
|  |
| Partija | Liberalų demokratų partija |
|  |
| Alma mater | Seikei universitetas, Pietų Kalifornijos universitetas |
|  |
|  **Vikiteka** | Shinzō Abe |

**Šindzo Abė** (jap. 安倍 晋三 = *Abe Shinzō*, 1954 m. rugsėjo 21 d. – 2022 m. liepos 8 d.) – Japonijos politikas, buvęs šalies ministras pirmininkas, Liberalų demokratų partijos prezidentas, Atstovų rūmų narys. Abė ministro pirmininko pareigas užėmė 2006–2007 ir 2012–2020 metais. Abė yra ilgiausiai ministro pirmininko pareigas ėjęs asmuo ne tik pokarinėje Japonijos istorijoje, bet ir nuo pat ministro pirmininko institucijos įkūrimo 1885 m.

Abė buvo nužudytas 2022 m. liepos 8 d. sakydamas rinkimų kampanijos kalbą Naroje. Pranešama, kad iš karto po šaudymo jis gyvybės ženklų nerodė: buvo sustojusi širdis ir nebefunkcionavo plaučiai. Policija suėmė įtariamą šaulį, 41 metų Jamagamį Tetsuja, už pasikėsinimą nužudyti.

Biografija
----------

Abė gimė 1954 m. Nagato mieste, Jamagučio prefektūroje. Jo tėvas Šintaro Abė buvo politikas ir užsienio reikalų ministras. Senelis Kanas Abė — militaristinę politiką kritikavęs ir karo metu į Parlamentą išrinktas politikas. Abės motina – Nobusukės Kišio, buvusio ministro pirmininko ir Fumimaro Konoės bei Hidekio Todžio kabinetuose ėjusio ministro pareigas, duktė. Šindzo Abė 1977 m. baigė politologiją Seikei universitete. Vėliau persikėlė į JAV, kur Pietų Kalifornijos universitete mokėsi viešąjį administravimą. Nuo 1982 m. dirbo įvairiose valstybinėse institucijose, 1993 m. buvo pirmą kartą išrinktas į parlamentą. 2005 m. paskirtas vyriausybės sekretoriumi, o 2006 m. rugsėjį išrinktas šalies ministru pirmininku. Šių pareigų jis atsisakė 2007 m. rugsėjo 12 d. dėl mėnesius trukusio politinio spaudimo.

2012 m. pabaigoje Abė vėl išsikovojo Liberalų demokratų partijos prezidento postą ir po sėkmingų rinkimų gruodžio 26 d. sugrįžo į ministro pirmininko postą. 

2020 m. rugsėjį pranešė apie atsistatydinimą iš ministro pirmininko posto dėl sveikatos problemų.

2022 m. liepos 8 d. apie 11 val. 30 min. (vietos, 5 val. 30 min. Lietuvos laiku) Shinzō Abe buvo pašautas per rinkimų kampanijos kalbą prieš sekmadienį vyksiančius Parlamento aukštųjų rūmų rinkimus Naroje. Vėliau pranešta, jog buvęs ministras pirmininkas mirė. Šaulys buvo sulaikytas.

Užsienio vizitai
----------------

Abė yra daugiausiai šalių su oficialiais vizitais aplankęs ministras pirmininkas per visą Japonijos istoriją. Iki 2018 m. galo Abė buvo išvykęs į daugiau nei 70 vizitų, 2018 m. sausio mėn. lankėsi ir Lietuvoje.

Šaltiniai
---------

1. ↑  „Shinzo Abe becomes Japan's longest serving postwar prime minister". *ft.com*. Nuoroda tikrinta 2024-02-10.
2. ↑  „Shinzo Abe weathers scandals to become Japan's longest-serving prime minister". *the Guardian*. Nuoroda tikrinta 2024-02-10.
3. ↑  „Former Japanese PM Shinzo Abe 'showing no vital signs' after attack". *South China Morning Post*.
4. ↑  Nakata, Hiroko (2007 m. rugsėjo 13 d.). „Ministras Pirmininkas Abė teigia atsistatydinąs". The Japan Times. Suarchyvuotas originalas 2012-07-14. Nuoroda tikrinta 2007-09-26. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|date=` (pagalba)
5. ↑  „Mirė pašautas buvęs Japonijos premjeras Abe". *lrt.lt*. 2022-07-08. Nuoroda tikrinta 2024-02-10.
6. ↑  Panda, Ankit. „Shinzo Abe Has Visited a Quarter of the World's Countries in 20 Months: Why?". *thediplomat.com*. Nuoroda tikrinta 2024-02-10.
7. ↑  „総理大臣の外国訪問一覧". *Ministry of Foreign Affairs of Japan* (japonų). Nuoroda tikrinta 2024-02-10.
8. ↑  „Į Lietuvą atvyko Japonijos premjeras". *DIENA.lt*. Nuoroda tikrinta 2024-02-10.

Nuorodos
--------

* Oficiali svetainė Archyvuota kopija 2007-12-15 iš Wayback Machine projekto.

| Politinis postas |
| --- |
| Prieš tai:**Yoshihiko Noda** | **Japonijos ministras pirmininkas**2012 m. gruodžio 26 d. – 2020 m. rugsėjo 14 d. | Po to:**Yoshihide Suga** |
| Prieš tai:**Junichiro Koizumi** | **Japonijos ministras pirmininkas**2006 m. rugsėjo 26 d. – 2007 m. rugsėjo 26 d. | Po to:**Jasuo Fukuda** |